ՃՀՄ-ի կանոնադրության պահանջներին համապատասխան ՃՀՄ-ն մշտապես անցկացնում է նախագահության նիստեր, որտեղ քննարկվում են տարաբնույթ հարցեր, ինչպիսիք են արհմիության անդամների աշխատանքային պայմաններն ու աշխատանքի վարձատրությունը, զեղչ գներով հանգստի և բուժման կազմակերպումը հանրապետության հանգստյան տներում ու առողջարաններում, դրամական օգնության ցուցաբերումը, լավագույն արհմիության աշխատողներին խրախուսումը և տարաբնույթ այլ հարցեր: Այստեղ հարկ է նշել, որ ՃՀՄ նախագահության անդամները իրենց պարտականությունները կատարում են հասարակական հիմունքներով և գրեթե միշտ ամբողջ կազմով մասնակցում են նիստերին, նիստերն անցնում են կառուցողական և գործարար մթնոլորտում, այս կամ այն որոշումն ընդունելիս հաշվի է առնվում նախագահության յուրաքանչյուր անդամի կարծիքը, որոշումներն ընդունվում են ձայների մեծամասնությամբ: